Suidae Lexicon, iota.564.25

αἱ μὲν οὖν γραφεῖσαι παρ' Ἱπποκράτους βίβλοι πᾶσι τοῖς μετερχομένοις τὴν ἰατρικὴν ἐπιστήμην ἔκδηλοι· καὶ οὕτως αὐτὰς κατασπάζονται ὡς θεοῦ φωνὰς καὶ οὐκ ἀνθρωπίνου προελθούσας ἐκ στόματος. πλὴν τῶν ἐν πρώτοις καὶ ἡμεῖς ἀπομνημονεύσωμεν. πρώτη μὲν οὖν βίβλος ἡ τὸν **ὅρκον** περιέχουσα, δευτέρα δὲ ἡ τὰς **προγνώσεις** ἐμφαίνουσα, τρίτη ἡ τῶν **ἀφορισμῶν** ἀνθρωπίνην ὑπερβαίνουσα σύνεσιν· τετάρτην (30) τάξιν ἐχέτω ἡ πολυθρύλλητος καὶ πολυθαύμαστος **Ἑξηκοντάβιβλος**, ἡ πᾶσαν ἰατρικὴν ἐπιστήμην τε καὶ σοφίαν ἐμπεριέχουσα.